**Fiskeregler for Kvistaelva 2021.**

**Fiskeregler.**

For fiskemåte og fisketider gjelder de alminnelige bestemmelser som er fastlagt av Direktoratet for Naturforvaltning.

Det gjøres spesielt oppmerksom på at det kun er tillatt brukt krokredskap, der kroken er ment å slukes av fisken.

Fisket skal foregå etter prinsippet om «bevegelig fiske». Ingen skal derfor oppta samme fiskeplass over lengre tid, hvis andre står for tur.

**Fisketiden for sesongen 2021 er f.o.m. 01.06 t.o.m.15.08.**

**For fiske i elv gjelder følgende bestemmelser.**

Vinterstøing av laks samt laks/sjøørret under 35cm lengde er fredet og skal settes ut igjen. Godkjent redskap er mark, sluk, spinner, wobbler eller flue (hvor flytende dupp eller fluesnøre utgjør kastevekten). Det forutsettes at det fiskes på en slik måte at det ikke er sannsynlig at fisk vil krøkes. Det er ikke tillatt å fiske med «oter» i elva.

**«BAG-LIMIT»** mengden villaks og sjøørret som kan tas opp av elva/vannet er begrenset med døgnkvote på 4 fisker (Sjøørret/villaks) pr. fiskekort/fisker, hvor kun en villaks kan være over 3 kg. Når man har fisket den beskrevne kvoten skal fiskeren stoppe fisket til nytt fiskedøgn starter.

**Ulovlig fiske vil medføre bortvisning fra elva, og anmeldes Lensmannen i Nærøy. Nærøy JFF vil eventuelt iverksette utmeldelse på ubestemt tid.**

**Oppsyn.**

Oppsynet utføres av medlemmer i Kvistaelv utvalget og medlemmer i Nærøy JFF.